## dachser_inteligent_logistics

Tlačová správa V Bratislave, 27. 1. 2020

**DACHSER Slovakia rozširuje sieť priamych liniek**

**Pozemná preprava v Európe – DACHSER je odborník, ktorému môžete veriť.**

**DACHSER Slovakia opäť posilňuje svoju sieť priamych liniek. Vďaka tomu sa mu neustále darí zvyšovať kvalitu poskytovanej zbernej služby. Od januára 2020 je otvorená nová exportná linka do rumunského Brašova. Ďalšie rozšírenie je v plánovaní vrátane liniek do Litvy, Lotyšska, Estónska a Bieloruska.**

Z Lozorna do Brašova je novo prevádzkovaná jednosmerná prípojná linka, ktorej cieľom je prepraviť viac ako 10 ton pre každú cestu. Táto linka ide do Rumunska každý deň. Od minulého roku môžu zákazníci využívať aj tri nové vývozné linky z Lozorna do Langenhagen, Štrasburgu a Himbergu, a to v oboch smeroch prevádzkovaných každý deň. Ďalšími 4 novými spojeniami sú dovozné linky z Bilbaa, Mannheimu, Gersthofenu a Varšavy do Lozorna, pričom všetky smerujú idú jednosmerne. Celkovo poskytuje DACHSER Slovakia priame linky do 15 krajín. Linky prepravujú obvyklý priemyselný tovar, avšak špeciálne objednávky je možné vybaviť na požiadanie.

**Zberná služba spoločnosti DACHSER**

“*Neustále pracujeme na tom, aby naša sieť fungovala efektívne a zaisťovala spojenie s tými krajinami, kde je to naozaj potrebné. Snažíme sa flexibilne reagovať na dopyt trhu, takže dôsledne monitorujeme vyťaženosť Hub-ov a kamiónov pri existujúcich linkách a pravidelne zriaďujeme nové spojenia*,” vysvetľuje Roman Stoličný, generálny riaditeľ DACHSER Slovakia. "*Vyťaženie je u nás naozaj obrovské. Len z DACHSER Bratislava Logistics Center v Lozorne denne odchádza 42 liniek do 15-tich krajín*,” dodáva Roman Stoličný.

Medzi najviac vyťažené linky patria tie, ktoré smerujú do Pilisvörösváru, Ljublany, Záhrebu alebo Bukurešti. Smerom na západ sú to naopak linky z nemeckého Memmingenu a Radeburgu, z Bologne, Padovy alebo zo Strasbourgu.

Zberná služba spoločnosti DACHSER funguje na princípe hustej logistickej siete vytvorenej zo strategicky umiestnených pobočiek, ktoré sú prepojené pravidelnými priamymi linkami. Vďaka tomu dokáže DACHSER prepraviť aj menšie množstvo tovaru v zbernej sieti v časoch porovnateľných s celovozovými prepravami. Celkovo pritom objemy prepravovaného tovaru medziročne rastú. V súvislosti so zvyšujúcimi sa objemami prepravovaného tovaru, ktoré prechádzajú cez Slovensko, DACHSER Slovakia tento rok dokončil aj rozšírenie logistických priestorov DACHSER Bratislava Logistics Center v Lozorne o viac ako 3000 m2. Výrazne tak zväčšil súčasné priestory a zvýšil počet nakladacích brán, ktorých počet stúpol o 31, vrátane jednej XXL, ktorá je určená pre nadrozmerné zásielky.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk